Diari Oficial de la Generalitat Valenciana


Sumari del DOGV 4575, del 28-08-2003 (2003/9650)

Resolució de 18 d'agost de 2003, de l'Alcaldia Presidència de l'Ajuntament de Santa Pola, per la qual es convoca l'alçament d'actes prèvies a l'ocupació de les finques afectades per les obres de la Ronda Nord de Santa Pola.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4575

Data del DOGV
:   28-08-2003

Secció del DOGV
:   V. ALTRES ANUNCIS - F) EXPROPIACIONS

Número del document
:   2003/9650


Organisme emissor
:   Ajuntament de Santa Pola

Tipus de document
:   Resolució

Resolució de 18 d'agost de 2003, de l'Alcaldia Presidència de l'Ajuntament de Santa Pola, per la qual es convoca l'alçament d'actes prèvies a l'ocupació de les finques afectades per les obres de la Ronda Nord de Santa Pola. [2003/Q9650]
  
Per la Resolució del Consell de la Generalitat, adoptada en la sessió de data 11 de juliol de 2003, publicada en el Diari Oficial de la Generalitat Valenciana número 4.546, de data 17 de juliol del mateix any, s'ha declarat la urgent ocupació de les finques afectades per les obres de la Ronda Nord de Santa Pola, segons el projecte d'obres aprovat definitivament per la Comissió Territorial d'Urbanisme de data 28 de novembre de 1997. En virtut d'esta declaració, esta Alcaldia Presidència, en compliment del que disposa l'article 52 de la Llei d'Expropiació Forçosa, ha resolt:
  
Convocar els titulars de béns i drets afectats perquè compareguen a l'ajuntament on radiquen les finques afectades, com a punt de reunió per a, de conformitat amb el procediment que establix el article esmentat anteriorment, portar a terme l'alçament d'actes prèvies a l'ocupació i, si és procedent, el de les d'ocupació definitiva.
  
Tots els interessats, així com les persones que siguen titulars de qualssevol classes de drets o interessos sobre els béns afectats, hauran d'acudir personalment o representats per persona autoritzada com cal, i aportar els documents acreditatius de la seua titularitat i l'últim rebut de la contribució. Poden anar acompanyats dels seus perits i un notari, si ho estimen oportú, amb les despeses a càrrec seu.
  
Per a procedir a l'alçament d'actes se citen les persones interessades el pròxim dia 10 de setembre de 2003, a les 10.00 hores a l'Alcaldia de l'Ajuntament de Santa Pola.
  
L'orde de l'alçament d'actes es comunicarà a cada interessat mitjançant l'oportuna cèdula de citació. La relació de titulars convocats figurarà al tauler d'edictes d'este ajuntament, segons el següent detall:
  
Pilar Campello García
  
Superfície de sòl: 537 metres quadrats, els límits del qual són: nord, amb carretera d'Elx a Santa Pola; sud, amb terrenys de José Soler; est, amb casa de Gaspar Campello Fuentes; i oest, amb el carrer de Llevant.
  
Edificacions: magatzem en planta baixa de 275,08 metres quadrats; vivenda en planta pis de 133,29 metres quadrats; traster-quadra en planta baixa de 94,36 metres quadrats.
  
Referència cadastral:
  
3506401YH133ON0001OE/3506402YH133ON0001KE
  
Gaspar Campello Fuentes
  
Superfície de sòl: 537,00 metres quadrats, els límits del qual són: nord, amb carretera d'Elx a Santa Pola; sud, amb antic camí d'Elx i Pilar Campello García; est, amb terres de Rafael Bonmatí Pomares i Pilar Campello García; i oest, amb casa d'este mateix Bonmatí Pomares i Pilar Campello García.
  
Edificacions: magatzem en planta baixa de 423,34 metres quadrats; vivenda en planta pis de 132,01 metres quadrats; traster en planta de pis de 8,91 metres quadrats.
  
Referència cadastral: 3506403YH133ON0001RE
  
Mario Arranz Martínez
  
Dret d'arrendament sobre la casa de planta baixa número 2 de la partida de Valverde Baix (hui l'avinguda d'Elx, número 5, a Santa Pola) de 305,5 metres quadrats de superfície, amb uns eixamplaments i un xicotet tros de sembra annexos als costats d'est i sud, que mesuren en el seu conjunt altres cinc àrees i sis centiàrees, equivalents a quatre octaves i huit braces, que afronta; al nord, amb la carretera d'Elx a Santa Pola; al sud, amb el camí antic d'Elx; a l'est, amb terres de Rafael Bonmatí Pomares; i a l'oest, amb casa del mateix Bonmatí Pomares, amb efectes des del dia 1 de gener de 1971.
  
Es fa públic que esta publicació es realitza, igualment, als efectes que determina l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, de notificació de la present resolució en els casos de titular desconegut.
  
En l'expedient expropiatori, l'Ajuntament de Santa Pola assumix la condició de beneficiari.